b"\n_START_ARTICLE_\nJuan Antonio Aldama Irabien\n_START_SECTION_\nBiografia\n_START_PARAGRAPH_\nInici\xc3\xa0 la carrera militar en 1802, lluit\xc3\xa0 en la guerra del franc\xc3\xa8s i en les guerres d'independ\xc3\xa8ncia hispanoamericanes. El 1817 fou ascendit a brigadier i el 1819 va tornar a la Pen\xc3\xadnsula._NEWLINE_Va donar suport al trienni liberal i el 22 d'octubre de 1822 fou nomenat governador militar de Tortosa i comandant militar inter\xc3\xad de Tarragona. Per aquest motiu en 1823 va ser bandejat a Mallorca i a Vit\xc3\xb2ria, privat dels seus graus i condecoracions. El 1830 li retornaren els graus i condecoracions i el 1833 fou nomenat comandant general de Conca. El 26 de gener de 1835 fou ascendit a mariscal de camp i nomenat capit\xc3\xa0 general de Girona, on hi lluit\xc3\xa0 contra les partides carlines._NEWLINE_En 1837 i 1838 fou escollit senador per la prov\xc3\xadncia de Sevilla, alhora que era nomenat capit\xc3\xa0 general d'Andalusia i comandant de la cavalleria de la Gu\xc3\xa0rdia Reial. En agost de 1838 ascend\xc3\xad a tinent general i exerc\xc3\xad com a ministre inter\xc3\xad de la Guerra durant l'abs\xc3\xa8ncia de Manuel Latre Huarte. De setembre a octubre de 1838 fou ministre de guerra i inter\xc3\xad de marina i comer\xc3\xa7 en el govern de Bernardino Fern\xc3\xa1ndez de Velasco, duc de Fr\xc3\xadas. En 1839 fou nomenat capit\xc3\xa0 general de les Illes Balears i en 1840 de Madrid, any en qu\xc3\xa8 fou escollit senador per les Illes Balears i en 1858 senador vitalici. Despr\xc3\xa9s del pronunciament de 1841 va marxar a Marsella, d'on torn\xc3\xa0 en 1843, quan fou nomenat ministro suplent del Tribunal Superior de Guerra i Marina. Despr\xc3\xa9s d'exiliar-se un temps arran la vicalvarada, el 1858 fou ministre titular del Tribunal Superior de Guerra i Marina, del que en fou nomenat vicepresident en 1863."